ટાઇટન પર એવેંજર્સ + ગાર્ડિયન્સનું યુદ્ધ થાય છે જેમાં થોડા સમય સુધી થાનોસ મુશ્કેલીમાં મુકાય છે અને એક સમય માટે થાનોસની હાર થવી લગભગ નિશ્ચિત હોય છે. પણ એ સમયે નેબ્યુલા એવું તારવી લે છે કે થાનોસે ગમોરાને મારી નાખી છે. એ વાત થી ગુસ્સે ભરાયેલો સ્ટાર લોર્ડ(પીટર કવિલ) પ્લાન તોડી થાનોસ પર હુમલો કરે છે જેના લીધે થાનોસ નું પલડું ભારે થઇ જાય છે. થાનોસ પોતાની પાસે રહેલા 4 સ્ટોન્સની મદદથી જોરદાર મુકાબલો આપે છે અને અંતે તે આયર્નમેન ને છરી ભોંકી દે છે. ડૉ સ્ટ્રેન્જ, જેણે પહેલા એવી ચેતવણી આપી હોય છે કે ટાઈમ સ્ટોનને બચાવવા એ આયર્નમેન કે સ્પાઇડરમેન ની બલી આપતા ખચકાશે નહિ એ આયર્નમેનને બચાવવા થાનોસને ટાઈમ સ્ટોન આપી દે છે. અને હવે બાકી બચેલો એક સ્ટોન લેવા થાનોસ પૃથ્વી તરફ રવાના થાય છે.